Litaniae Lauretanae
Litaniae Lauretanae sive Litaniae Beatae Virginis Mariae preces sunt Virgini Mariae dicatae formam litaniarum praebentes, Lauretanae vero dictae quia primum saeculo XVI Laureti in Domo Sancta decantatae sunt. Papa Sixtus V illam precem, quae saepe post Rosarium recitari solet, anno 1587 decreto sanxit. Musici complures Litanias Lauretanas arte sua ornaverunt, e quibus praesertim Volfgangus Amadeus Mozart.